CELEX: 32020D1067
Language: ro
Date: 2020-07-13 00:00:00
Title: Decizia (UE) 2020/1067 a Consiliului din 13 iulie 2020 privind încheierea, în numele Uniunii, a Acordului sub forma unui schimb de scrisori dintre Uniunea Europeană și Confederația Elvețiană în cadrul negocierilor în temeiul articolului XXVIII din GATT 1994 referitoare la modificarea concesiilor Elveției la OMC privind carnea condimentată

21.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 233/1
               
            
         DECIZIA (UE) 2020/1067 A CONSILIULUI
         din 13 iulie 2020
         privind încheierea, în numele Uniunii, a Acordului sub forma unui schimb de scrisori dintre Uniunea Europeană și Confederația Elvețiană în cadrul negocierilor în temeiul articolului XXVIII din GATT 1994 referitoare la modificarea concesiilor Elveției la OMC privind carnea condimentată
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (6) al doilea paragraf litera (a) punctul (v),
         având în vedere propunerea Comisiei Europene,
         având în vedere aprobarea Parlamentului European (1),
         întrucât:
         
                     (1)
                  
                  
                     În conformitate cu Decizia (UE) 2019/1864 (2) a Consiliului, Acordul sub forma unui schimb de scrisori dintre Uniunea Europeană și Confederația Elvețiană în cadrul negocierilor în temeiul articolului XXVIII din GATT 1994 referitoare la modificarea concesiilor Elveției la OMC privind carnea condimentată (denumit în continuare „acordul”) a fost semnat la 9 decembrie 2019, sub rezerva încheierii sale la o dată ulterioară.
                  
               
                     (2)
                  
                  
                     Prezenta decizie a Consiliului se referă exclusiv la politica comercială a Uniunii și pune în aplicare un acord rezultat în urma negocierilor purtate în temeiul articolului XXVIII din GATT 1994, care reprezintă un drept al Uniunii în temeiul Acordului de instituire a Organizației Mondiale a Comerțului (OMC).
                  
               
                     (3)
                  
                  
                     Acordul ar trebui să fie aprobat,
                  
               ADOPTĂ PREZENTA DECIZIE:
         
            Articolul 1
            Se aprobă, în numele Uniunii, Acordul sub forma unui schimb de scrisori dintre Uniunea Europeană și Confederația Elvețiană în cadrul negocierilor în temeiul articolului XXVIII din GATT 1994 referitoare la modificarea concesiilor Elveției la OMC privind carnea condimentată.
            Textul acordului este atașat la prezenta decizie.
         
         
            Articolul 2
            Președintele Consiliului efectuează, în numele Uniunii, notificarea prevăzută în acord (3).
         
         
            Articolul 3
            Prezenta decizie intră în vigoare la data adoptării.
         
         
            Adoptată la Bruxelles, 13 iulie 2020.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Aprobarea din 17 iunie 2020 (nepublicată încă în Jurnalul Oficial).
         
            (2)  Decizia (UE) 2019/1864 a Consiliului din 24 octombrie 2019 privind semnarea, în numele Uniunii, a Acordului sub forma unui schimb de scrisori dintre Uniunea Europeană și Confederația Elvețiană în cadrul negocierilor în temeiul articolului XXVIII din GATT 1994 referitoare la modificarea concesiilor Elveției la OMC privind carnea condimentată (JO L 289, 8.11.2019, p. 1).
         
            (3)  Data intrării în vigoare a acordului de modificare va fi publicată în Jurnalul Oficial al Uniunii Europene de către Secretariatul General al Consiliului.